CELEX: 32015R0021
Language: da
Date: 2015-01-05 00:00:00
Title: Kommissionens gennemførelsesforordning (EU) 2015/21 af 5. januar 2015 om tarifering af visse varer i den kombinerede nomenklatur

8.1.2015   
            
            
               DA
            
            
               Den Europæiske Unions Tidende
            
            
               L 4/10
            
         KOMMISSIONENS GENNEMFØRELSESFORORDNING (EU) 2015/21
   af 5. januar 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. januar 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En elektronisk komponent indeholdt i et rektangulært plastikhylster (en såkaldt »spilkassette«) med dimensionerne 35 × 33 × 4 mm.
                  Spilkassetten består af et trykt kredsløbskort med integrerede kredsløb (read-only-memory (rom) og flashhukommelse), passive elementer (kondensatorer, modstande) og adskillige kontaktstifter.
                  Rom'en indeholder et program (et videospil), der ikke kan ændres eller opgraderes af brugeren. Flashhukommelsen anvendes til lagring af data, som skabes, når spillet spilles, som f.eks. spillerens foretrukne indstillinger, niveau og point.
                  Kassetten kan med sin særlige form og de særligt konfigurerede kontaktstifter kun anvendes i videospilkonsoller af et specifikt mærke og en specifik type under position 9504.
                  Se illustrationen (1)
                  
               
               
                  9504 50 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til kapitel 95 og teksten til KN-kode 9504 og 9504 50 00.
                  Kassetten består ikke kun af en flashhukommelse, men også af en rom, der indeholder spillet. Flashhukommelsen lagrer kun informationer, der er nødvendige for spillet, som f.eks. spillerens foretrukne indstillinger, niveau og point. Kassetten kan kun anvendes til at spille videospil på en spillekonsol. Tarifering som medie til optagelse af lyd og andre fænomener under position 8523 er derfor udelukket (se også forklarende bemærkninger til HS, pos. 8523, sjette stykke, afsnit f).
                  Da kassetten er en del eller et tilbehør, der udelukkende eller hovedsagelig er bestemt til anvendelse sammen med en videospilkonsol under underposition 9504 50, skal den derfor tariferes under KN-kode 9504 50 00 (se også bemærkninger til HS, pos. 9504, 2), tredje afsnit).
               
            
         (1)  Illustrationen er kun vejledende.